《晚步白云渡》
清代·赵怀玉

野色苍然来，徘徊日云暮。人生几两屐，同辈此间步。

远火细明楼，昏鸦乱归树。结庐在前溪，十年老蟫蠹。

溪上白云深，笑指吾家住。颇无车马喧，雅有朋交素。

卬须期共济，利涉问前路。结网亦何心，褰裳自洄溯。

待月月未升，清风起官渡。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。